open-index/open-wikipedia-markdown huggingface dataset:
תיקון פלאט

שמאל|ממוזער|250px|'''תיקון פלאט''', עמ' 1
שמאל|ממוזער|250px|'''תיקון פלאט''', עמ' 2
**תיקון פלאט** הוא תיקון בחוקת קובה, אשר נכפה עליה בידי ארצות הברית ונחתם כחוק פדרלי ב-2 במרץ 1901. התיקון הסדיר את יחסי שתי המדינות והבטיח את זכותה החוקתית של ארצות הברית להתערב בפוליטיקה הקובנית. מאוחר יותר, בשנת 1903, אושרר התיקון בחוזה מדיני בין קובה וארצות הברית.

עם סיומה של מלחמת ארצות הברית–ספרד בניצחונה של זו הראשונה, החלה ארצות הברית ממשל צבאי על קובה. מטרתו המוצהרת של המשטר הצבאי הייתה להעביר את מוסרות השלטון לממשלה קובנית עצמאית ואזרחית. בשנת 1901 החלה ארצות הברית בהעברת השלטון לידי הקובנים. קובה כללה את תיקון פלאט בחוקתה ועצמאותה הוכרה בידי ארצות הברית.

התיקון עוצב בידי אליהו רוט (Root), שר המלחמה האמריקאי, והוצע בידי הסנטור האמריקאי אורוויל ה. פלאט ביום 28 בפברואר 1901. ההצעה נתמכה בידי הממשל והנשיאות. התיקון קבע, בין השאר, כי לארצות הברית תהייה זכות להתערב צבאית בקובה על מנת לשמור על עצמאותה ועל זכות הקניין (סעיף 3). הגבלות על יחסי החוץ של קובה (סעיף 1) ואיסור קיומו של חוב חיצוני ללא ביטחונות מתאימים (סעיף 2). כמו כן, הבטיח התיקון את השליטה האמריקאית בחלק מהטריטוריה הלאומית הקובנית בכך שקבע כי האמריקאים יורשו להחזיק כוח צבאי וימי בחלק מהטריטוריה הקובנית (סעיף 7).

התיקון נכפה על קובה בידי שר המלחמה האמריקאי ב-8 ביוני 1901. התיקון לחוקה אושר בידי הנציגים הקובנים ב-12 ביוני 1901.

בשנת 1925 אישר הסנאט האמריקאי בחוזה אי קסאדה (Hay-Quesada) כי איסלה דה פינוס, אשר לא נכלל בטריטוריה הקובנית לפי תיקון פלאט, ישוב לריבונות קובה.

כחלק ממדיניות השכן הטוב של הנשיא האמריקאי פרנקלין דלאנו רוזוולט נחתם בין ארצות הברית לקובה הסכם ההדדיות בשנת 1934. ההסכם החליף את תיקון פלאט ואת חוזה אי קסאדה. אף על פי כן ההסכם השאיר את פתרון הסעיף הקובע את קיומם של בסיסים ימיים ונוכחותו של כוח צבאי אמריקאי בקובה תלוי ועומד. עם זאת הגביל ההסכם את הנוכחות האמריקאית לבסיס הימי במפרץ גואנטנמו, שבו זו נמשכת להתקיים עד היום.

לתיקון פלאט היה תפקיד חשוב בעיצוב מערכת היחסים בין ארצות הברית לבין אמריקה הלטינית בכלל, שכן הוא נחשב עד היום לאחת הדוגמאות המובהקות ביותר לאימפריאליזם הצפון אמריקאי העקיף באזור.

## ראו גם
* מלחמת ארצות הברית–ספרד
* הממשל הצבאי האמריקאי בקובה
* אימפריאליזם
* יחסי ארצות הברית קובה

## קישורים חיצוניים
* תיקון פלאט באתר Modern History Sourcebook
* 

קטגוריה:ארצות הברית: היסטוריה
קטגוריה:יחסי ארצות הברית – קובה
קטגוריה:קובה: היסטוריה
קטגוריה:אמריקה הלטינית בתקופה המודרנית
קטגוריה:קובה: חוק ומשפט
קטגוריה:קובה: פוליטיקה
קטגוריה:מפרץ גואנטנמו
סופר אנטיגן

באימונולוגיה, **סופר אנטיגנים** (**Superantigens** או **SAgs**) הם קבוצת טוקסינים המפעילים באופן לא מבוקר תאי T ובכך גורמים לתגובה דלקתית רב מערכתית חריפה, תגובה זאת עלולה לגרום למוות תוך זמן קצר בהלם טוקסי. במקרים אחרים סופר אנטיגנים גורמים לחום, עייפות כרונית, שלשולים והקאות. סופר אנטיגנים מיוצרים על ידי חיידקים (בייחוד מסוג סטרפטוקוקוס או סטפילוקוקוס) כאנטיגנים אקסו-גנים, או, לחלופין, על ידי נגיפים ליצירת סופר אנטיגנים אנדו-גנים (כגון נגיף הכלבת או אפשטיין-בר וירוס, הסופר אנטיגן הנחקר ביותר מיוצר על ידי הנגיף העכברי MMTV).

## מנגנון הפעילות של סופר אנטיגנים
שמאל|ממוזער|250px|הפעלת תאי T בעזרת סופר אנטיגנים
סופר אנטיגנים נקשרים הן למולקולת MHC סוג II, המבוטאות על תאים מציגי אנטיגן מקצועיים (סוג של תאים מציגי אנטיגן), והן לקולטן תאי T (או TCR) המבוטא על תאי T. על ידי פתירת המבנה הקריסטלוגרפי של סופר אנטיגנים נמצא כי סופר אנטיגנים חיידקיים נקשרים ב-TCR ללולאה CDR2 ובמידה נמוכה יותר ללולאה CDR1, לעומתם סופר אנטיגנים נגיפיים נקשרים ללולאה HV4. לאזור Vα ול- CDR3 השפעה מועטה על קישור סופר אנטיגנים. בניגוד לאנטיגנים אחרים סופר אנטיגנים אינם מעובדים בפרוטאזום על ידי התא אלא נקשרים למולקולת ה MHC סוג 2 ללא עיבוד מקדים.

קישור בין MHC סוג 2 לבין TCR גורם לשיפעול תאי T עוזרים - תא T עוזר מגיב לסופר אנטיגן באותה עוצמה כתגובה למולקולת MHC סוג II אלוגנית, אלא שבעוד שמולקולת MHC סוג II המציגה פפטיד פתוגני יכולה להיקשר רק לשבריר אחוז מכלל תאי ה- T העוזרים בזכות הספציפיות של ה TCR לאנטיגן ספציפי, סופר אנטיגן נקשר לכ 20%-2% מכלל מולקולות ה-TCR ועלכן מפעיל אחוזים דומים של תאי T. התאי ה T המופעלים מפרישים כמויות גדולות של ציטוקינים, הציטוקינים גורמים לתגובות ציטוטוקיסיות ולדיכוי התגובה החיסונית הנרכשת, לשתי תגובות אלה חלק בפתוגנזה של מיקרואורגניזמים שונים. 

## קישורים חיצוניים

קטגוריה:טוקסיקולוגיה
קטגוריה:אימונולוגיה
הארימנדיר סאהיב

[שמאל|ממוזער|170px|[עלייה לרגל|עולה לרגל סיקי לפני המקדש.]]
ה**הארימנדיר סאהיב** (בפנג'אבי: **ਹਰਿਮੰਦਰ ਸਾਹਿਬ**) הוא המקום הקדוש ביותר לסיקיזם. הוא נמצא בעיר אמריטסר שבפנג'אב, הודו. המקדש מוכר גם בשם "מקדש הזהב" או "המקדש המוזהב", אך המשמעות הנכונה של השם "הארימנדיר סאהיב" היא "**מקדש האל**".

עולי רגל סיקים מכל העולם מגיעים אליו, כמו גם תיירים רבים. במקדש שמור ספר הקודש הסיקי, ה"סרי גורו גראנת סאהיב", שהוא גם הגורו האחד עשר והאחרון בשושלת הגורואים הסיקים.

## היסטוריה
שמאל|ממוזער|250px|המקדש וסביבתו, 1870 לערך
שמאל|ממוזער|250px|ההארימנדיר בלילה

בשנת 1574 ביקר המוגול אכבר את הגורו הסיקי השלישי, גורו אמאר דאס, והעניק לו את האזור כמתנה לחתונת בתו עם מי שהיה לגורו הרביעי, גורו ראם דאס. זה העמיק את האגם הטבעי ובנה סביב לו עיירה.

ראם דאס החל בבניית המקדש ב-1588, הוא הושלם ב-1601 בימי יורשו ארג'ן דב. שלוש שנים לאחר מכן הועבר אליו הספר הסיקי הקדוש הקרוי גורו גראנת סאהיב. בעקבות פלישות שבטים אפגאנים בראשות אחמד שאה עבדאללי ניזוק המקדש, ושוקם סביב שנת 1760.

### מבצע "כוכב כחול"

בין ה-3 וה-6 ביוני 1984, הורתה ראש ממשלת הודו, אינדירה גנדי, על מתקפה צבאית במתחם ההארימנדיר שכונתה "מבצע כוכב כחול". מתקפה זו באה לאחר השתלטות בדלנים סיקים בראשות ג'ארנייל סינג בהינדרנוואלה על המקדש ובמהלכה התלקחו קרבות ירי ונפגעו כ-300 אזרחים וחיילים. גם למתחם המקדש עצמו נגרם נזק.

סיקים רבים זעמו עד מאוד בשל הפגיעה במה שנתפס כקודש הקודשים של דתם, ותגובתם הייתה קשה: ב-31 באוקטובר 1984 נרצחה אינדירה גנדי על ידי שניים משומרי ראשה, שהיו סיקים.

לאחר הרצח החלו מהומות בהן נהרגו אנשים רבים, רבים מהם סיקים. בעיר דלהי לבדה הגיע מניין ההרוגים למעלה מ-2,000 איש.

ב-23 ביוני 1985 ביצעו סיקים קנאים את הפיגוע בטיסה 182 של אייר אינדיה כנקמה על חילול הקודש של המקדש. רוב ההרוגים בפיגוע היו הינדים אך היו ביניהם גם סיקים. 

עם הזמן, לאחר סיום המבצע והמהומות, חזרו היחסים בין ההינדים לסיקים לנורמליזציה מסוימת, אולם נכון לשנת 2014, דווקא בבריטניה עדין נחשב הנושא לרגיש בשיח הציבורי של הסיקים.

## מבנה המקדש
המקדש עצמו הוא מבנה בעל צורה רבועה בקירוב, המצופה זהב כולו. הוא ניצב על אי מלאכותי בבריכת מים קדושים המכונה "אמריט". למקדש ארבע כניסות, המסמלות את פתיחותו לכל אדם ללא הגבלה.

בין המבנים במתחם נמצאים גם חדרי אוכל גדולים, הפועלים 24 שעות ביממה, וכל אדם מוזמן לאכול בהם בחינם כאוות נפשו. בצדי המקדש יש חדרי אירוח רבים המיועדים לעולי הרגל, רובם מוצעים ללא תשלום (ניתן לתרום לקופת המקדש) לתקופה שלא תעלה על שלושה ימים. עולי רגל שלא מוצאים מקום לינה בחדרים לנים על הרצפה לשפת האגם.

רוב העיטורים בשיש ובזהב אשר שרדו עד לתחילת המאה ה-21 הם מתחילת המאה ה-18, ובוצעו במימונו של רנג'יט סינג, המהרג'ה של ממלכת הסיקים קצרת הקיום (1801–1849).

ב-6 ביולי 2006 החליטה המועצה הסיקית הדתית העליונה (SGPC) להתקין מצלמות אבטחה סביב המתחם, לנוכח החשש מתקיפות טרור על רקע דתי.

## מנהגי המקום
בדומה לשאר המקדשים הסיקיים, גם ההארימנדיר סאהיב פתוח לכל מבקר ללא הבדל דת, גזע או מין. עם זאת, נדרשים המבקרים להקפיד על קיום מספר כללי התנהגות בעת שהותם במקום:
*חליצת הנעליים טרם הכניסה למקדש והשארתן מחוצה לו
*שטיפת הרגליים במים
*הימנעות מעישון (טבק או סמים), שתיית אלכוהול ואכילת בשר בשטח המקדש
*חבישת כיסוי ראש בשטח המקדש

## קישורים חיצוניים

* 
* 

## הערות שוליים

קטגוריה:הודו: מבני דת
קטגוריה:אתרי עלייה לרגל
קטגוריה:סיקיזם
קטגוריה:פנג'אב
קטגוריה:אמריטסר
סטיבן ליקוק

**סטיבן ליקוק** (באנגלית: **Stephen Leacock**; 30 בדצמבר 1869 - 28 במרץ 1944) היה סופר הומוריסטן קנדי, ממוצא אנגלי, ביוגרף וכלכלן.

## קורות חיים
ליקוק נולד באנגליה. ב-1876. בעודו ילד, היגרה המשפחה לקנדה, למדינת מניטובה. בשנת 1882 הוא החל את לימודיו בקולג' יוקרתי בטורונטו והיה סטודנט מבריק. הוא שב לחווה במניטובה, אך עזב אותה עם אחיו הגדולים, בשל שתיינותו הגוברת של אבי המשפחה, שנטש אותם בשנת 1887.

בשנת 1887 החל ליקוק את לימודיו באוניברסיטת טורונטו, מדינת אונטריו. הוא הצטיין בלימודיו ואף החל בכתיבתו ההומוריסטית שהקנתה לו שם של מי שמיועד לגדולות. ליקוק החל ללמד באוניברסיטת שיקגו בד בבד עם משרת הוראה שהחל בה באוניברסיטת מקגיל בקנדה. והחל משנת 1894 פרסם דברי הומור בעיתונים שונים בקנדה.

בשנת 1910 פרסם את ספר ההומורסקות הראשון שלו, והוכר מיד כאחד מגדולי ההומוריסטנים בלשון האנגלית. משנה זו ואילך שילב בחייו עבודה והוראה באקדמיה, עם כתיבת הומורסקות. הוא היה גם קריין מצטיין של יצירותיו, וערך נשפי קריאה רבים. בחייו הפרטיים ידע כמה אובדנים מכאיבים, אך בחייו הציבוריים זכה להצלחה ולפרסום לפרסים ולכיבודים.

בשנות מלחמת העולם השנייה שהה באנגליה, וקרא מיצירות ההומור המפורסמות שלו באוזני תושבי לונדון ששהו במקלטים הציבוריים, בעת מתקפת הבליץ הנאצית על לונדון. הומורסקות רבות שלו תורגמו ללשונות שונות, ובהן גם לעברית. הן יצאו בספרים והוקראו רבות ברשתות הרדיו במדינות שונות. 

בשנת 1944 נפטר ליקוק בטורונטו.

אגודת מעריציו הקנדית מחלקת פרס ומדליית כבוד על שמו בכל שנה, ליצירות הומור מצטיינות. יצירותיו נלמדות בגדר לימוד חובה בקנדה ואתרים רבים הוקמו לכבודו. ליקוק חיבר באנגלית עשרות כרכים של הומורסקות, ביוגרפיות וספרי כלכלה. הוא אף החל בכתיבת האוטוביוגרפיה הגדולה של עצמו, אך לא זכה לסיימה.

## ספריו שראו אור בעברית
***תחי אמא!**, הומורסקות מאת סטיפן ליקוק, מאנגלית - י’ צבי, תל אביב, 1940.
***כתבי סטיפן ליקוק**, תל אביב, כרמי את נאור, 1955.

## קישורים חיצוניים

* ערך על ליקוק באנציקלופדיה הקנדית
* 
* 
* 
* 

קטגוריה:סופרים קנדים
קטגוריה:סאטיריקנים קנדים
קטגוריה:כלכלנים קנדים
קטגוריה:הומוריסטנים קנדים
קטגוריה:ביוגרפים
קטגוריה:חוקרי מדע המדינה
קטגוריה:בוגרי אוניברסיטת שיקגו
קטגוריה:סגל אוניברסיטת מקגיל
קטגוריה:מהגרים מבריטניה לקנדה
קטגוריה:קנדים שנולדו ב-1869
קטגוריה:בריטים שנולדו ב-1869
קטגוריה:אנגלים שנפטרו ב-1944
ממשלת ישראל העשרים וארבע

**הממשלה העשרים וארבע**, בראשותו של יצחק שמיר, הוקמה במהלך כהונתה של הכנסת ה-12, ואושרה בכנסת ב-11 ביוני 1990. היא כיהנה במשך כשנתיים, עד 13 ביולי 1992.

## הרכב הכנסת השתים עשרה ערב הקמת הממשלה

## הקמת הממשלה
בעקבות נפילתה של הממשלה העשרים ושלוש לאחר "התרגיל המסריח", הטיל הנשיא חיים הרצוג את הרכבת הממשלה על שמעון פרס. פרס החל בניסיון להרכיב ממשלה, אך במהלכו הכריזה ש"ס כי בהוראת מועצת חכמי התורה ורבנים נוספים לא תוכל להצטרף לממשלה, ובעקבות זאת נאלץ פרס להודיע כי לא יוכל להרכיב את הממשלה. הנשיא הרצוג הטיל את המלאכה על שמיר, שהצליח לבסוף לגבש ממשלת ימין-חרדים צרה.

## ציוני דרך ומדיניות
הממשלה התחייבה בקווי היסוד שלה להמשך העלייה, לחיזוק כוחו של צה"ל מול הטרור ולחיזוק ההתיישבות. בתחום הכלכלי, התחייבה בממשלה להמשיך להוריד את האינפלציה תוך קידום היוזמה החופשית וההפרטה.

בתקופת הביניים שבין הממשלות קצב העלייה מברית המועצות הגיע לשיא חסר תקדים ונוצר משבר דיור. בממשלה זו מונה אריאל שרון לתפקיד שר הבינוי והשיכון, תקופה שבה תנופת הבנייה הגיעה לשיא ותקציב המשרד היה הגבוה בין שאר משרדי הממשלה. בהמשך גם העלייה מאתיופיה הגיעה לשיא במבצע שלמה.

בינואר 1991 פרצה מלחמת המפרץ הראשונה, אשר גררה ירי עיראקי של טילי סקאד על ישראל. לבקשת ארצות הברית הסכימה ישראל שלא להגיב למתקפה, על מנת שלא למוטט את הקואליציה הבין-לאומית שהשתתפה במלחמה, שכללה גם מדינות ערביות.

במישור המדיני נרשמה התקדמות עם עריכת ועידת מדריד. בעקבות השתתפות ישראל בוועידה פרשו התחיה, צומת ומולדת מהממשלה ועקב כך הוקדמו הבחירות.

בתחום הטרור ממשלה זו ביצעה את חיסולו של מזכ"ל חזבאללה עבאס מוסאווי בפברואר 1992, דבר שהביא לתגובת נקם של חזבאללה בפיגוע בשגרירות ישראל בארגנטינה חודש לאחר מכן.

## סיעות הקואליציה

; מספר הח"כים החברים בקואליציה:
* 59 ח"כים לפני הצטרפות סיעת היחיד של אפרים גור (עם תמיכה מבחוץ של "מולדת") (11 ביוני 1990 – 2 ביולי 1990).
* 60 ח"כים לפני הצטרפות סיעת אגודת ישראל (עם תמיכה מבחוץ של "מולדת") (2 ביולי 1990 – 19 בנובמבר 1990)
* 64 ח"כים לפני הצטרפות סיעת מולדת (19 בנובמבר 1990 – 5 בפברואר 1991).
* 66 ח"כים לפני פרישת סיעת צומת (5 בפברואר 1991 – 31 בדצמבר 1991).
* 64 ח"כים לפני פרישת סיעות התחיה ומולדת (31 בדצמבר 1991 – 21 בינואר 1992).
* 59 ח"כים לאחר מכן (21 בינואר 1992 – 13 ביולי 1992).

## הרכב הממשלה
עם כינונה היו בממשלה 19 שרים. בפברואר 1991 הצטרף רחבעם זאבי לממשלה ומספר השרים עלה ל-20. בדצמבר 1991 וינואר 1992 התפטרו שלושת שרי מפלגות הימין (התחיה, צומת ומולדת) ומספר השרים ירד ל-17.

17 מהשרים כיהנו בעבר בממשלה (שמיר, לוי, ארנס, המר, מודעי, נסים, שרון, פת, פרץ, קצב, אולמרט, מגן, שאקי, דרעי, מילוא, מרידור ונאמן) ו-3 שרים כיהנו לראשונה בממשלה כלשהי (זאבי, איתן ופנחסי)

### חילופי שרים

## קישורים חיצוניים
* 

②24
קטגוריה:הכנסת השתים עשרה
קטגוריה:שנות ה-1990 בישראל
קטגוריה:1990 בפוליטיקה
קטגוריה:1991 בפוליטיקה
קטגוריה:1992 בפוליטיקה
מורגנשטרן

**מורגנשטרן** (Morgenstern) הוא שם משפחה שמקורו בגרמנית ומשמעותו  (נוגה).

קטגוריה:שמות משפחה אשכנזיים
קטגוריה:שמות משפחה גרמניים
מבצע גדעון

**מבצע גדעון** הוא מבצע כיבוש עמק בית שאן במלחמת העצמאות. משימת כיבוש העיר בית שאן והכפרים הערביים הסובבים אותה הוטלה על גדוד "גדעון" (גדוד 13) של חטיבת גולני בפיקודו של אברהם יפה. תפקידו של הכוח היה לכבוש את האזור מידי הכוחות הערביים בהתקרב מועד פינוי כוחות הבריטים, כחלק מההכנה לפלישה הערבית הצפויה.

עמדות המפתח שחלשו על העיר בית שאן היו תחנת המשטרה, מחנה חיל הספר מצפון לתחנת הרכבת (מחנה "גדעון") ותל אל-חוסאן (תל בית שאן). הבריטים הודיעו כי מחנה חיל הספר יימסר ליהודים ואילו משטרת בית שאן תימסר לערבים. ב-28 באפריל 1948 פינו הבריטים את האזור. מיד לאחר הפינוי נכנסו כוחות גדוד "גדעון" למחנה חיל הספר ואחר כך השתלטו על תחנת הרכבת. באותו הזמן נמסרה תחנת המשטרה לערבים. ב-10 במאי בלילה, יצא הכוח מקיבוץ עין הנצי"ב וכבש את הכפרים אל-אשרפייה ופרואנה מדרום לעיר. בשלב הבא הוחלט לכבוש את תל בית שאן שחלש על העיר, וממנו ניתן היה לצלוף ולהטריד את העיר בתקווה לכניעתה ולמניעת הצורך בלחימה בשטח בנוי. ב-11 במאי נערכו הכוחות להתקפה על התל. בהגיע היחידות הפורצות למרגלות התל ניתן האות באלחוט והחלה הפגזת התל על ידי מרגמת דוידקה ומרגמות 2 אינץ'. התל נכבש תוך חצי שעה ללא אבדות לכוחות היהודים.

תוך כדי הקרב על התל, התקשר המג"ד אברהם יפה בטלפון (שעדיין היה מחובר למחנה "גדעון") עם נכבדי בית שאן ושכנע אותם להסכים לכניעה. מכיוון שנוכחו הנכבדים שסיכוייהם לקבל תגבורת ועזרה היו קלושים - הסכימו לקיים משא ומתן על כניעה. הפגישה נערכה בבוקר 12 במאי בתחנת הרכבת. לפני הפגישה יזם אברהם יפה "תרגיל פסיכולוגי": הוא פקד להביא מקיבוץ שדה נחום צינורות השקיה גדולים. הצינורות הונחו על תל בית שאן ומומחי הסוואה גרמו להם להיראות כתותחים הנכונים להפגיז את העיר. תנאי הכניעה היו - מסירת כל כלי הנשק והמכוניות והסגרת כל הלוחמים הזרים. הנכבדים בקשו שהות כדי להימלך בדעת התושבים ולקבל תשובה מג'נין. אחר הצהרים הגיעה הודעת הכניעה והכוחות הזרים הצליחו להסתנן מהעיר.

ב-13 במאי נכנסו יחידות "גדעון" לבית שאן. על בית המשטרה הונף דגל ישראל ובעיר הוכרז עוצר. למחרת נערכו חיפושים בבתי התושבים ונאספו כלי נשק רבים וכמות גדולה של תחמושת. בשל החשש משיתוף פעולה של התושבים הערביים עם הכוחות הפולשים של מדינות ערב הוחלט לגרשם מהעיר.

## לקריאה נוספת
* בנימין עציוני (עורך), "**אילן ושלח - דרך הקרבות של חטיבת גולני**", הוצאת מערכות, 1950.  

קטגוריה:מבצעי צה"ל נגד ערביי ארץ ישראל במלחמת העצמאות
קטגוריה:מלחמת העצמאות: 1948
קטגוריה:חזית הצפון במלחמת העצמאות
קטגוריה:קרבות חטיבת גולני במלחמת העצמאות
קטגוריה:בית שאן: היסטוריה
קטגוריה:בקעת הירדן: היסטוריה צבאית
מילטון קייטימס

**מילטון קייטימס** (באנגלית: **Milton Katims**; 24 ביוני 1909 - 27 בפברואר 2006) היה ויולן ומנצח אמריקאי.

## חייו
קייטימס היה המנהל המוזיקלי של תזמורת סיאטל במשך 22 שנים (1954 - 1976). בתקופה הזו הוסיף לרפרטואר התזמורת יותר מ-75 יצירות, הקליט, ניצח על ביצועי בכורה של יצירות חדשות ולקח את התזמורת לסיורים אחדים. הוא הרחיב את סדרות הקונצרטים למשפחה ולפרברים מרוחקים.

קייטימס נולד בברוקלין להורים שהיגרו מרוסיה ומן האימפריה האוסטרו-הונגרית. שמו של אביו היה במקור קטימסקי, אך שונה באליס איילנד כאשר הגיע לארצות הברית בגיל 12. אמו של קייטימס הייתה שרה ומנגנת בפסנתר ודאגה לחינוך מוזיקלי לילדיה, למרות האמצעים המועטים שעמדו לרשות המשפחה. קייטימס למד פסיכולוגיה באוניברסיטת קולומביה וקיבל תואר בוגר בשנת 1929.

בראשית דרכו היה קייטימס כנר, אך לאון בארזין, ויולן, מנצח ומחנך ממוצא בלגי אותו פגש באוניברסיטת קולומביה, יעץ לו לעבור לויולה. קייטימס ניגן במספר הרכבי מוזיקה קאמרית, ביניהם רביעיית הפסנתר של ניו יורק, והיה ויולן נוסף ברביעיית בודפשט הנודעת, שעמה עמד בקשר במשך 15 שנים. ששת התקליטים שהקליט עם הרביעייה החל בשנת 1941 התקבלו בהערכה רבה. הוא ניגן בפסטיבלים שונים, כגון פסטיבל קזאלס בפוארטו ריקו. קייטימס הצטרף לתזמורת NBC בשנת 1943 כמחליפו של ויליאם פרימרוז כוויולן ראשי. במשך עשור השנים שלו עם התזמורת, פיתח קייטימס קשר קרוב עם המנצח ארטורו טוסקניני והיה לעוזרו. הוא אף השתמש בשרביט, שהיה שייך לטוסקניני.

קייטימס ניצח גם על תזמורות כגון הפילהרמונית של ניו יורק, תזמורת פילדלפיה, התזמורת הסימפונית של בוסטון, הפילהרמונית של לונדון, תזמורת קליבלנד, התזמורת הסימפונית של מונטריאול וגם התזמורת הפילהרמונית הישראלית.

הוא ארגן סדרה של קונצרטים למוזיקה קאמרית בשם "מפגשי מוזיקה לאור נרות" ב"אולם הנשפים הספרדי" של מלון אולימפיק, שם הופיעו סולנים אורחים כמו הכנר אייזק שטרן, הצ'לן ליאונרד רוז והפסנתרנים לאון פליישר וקלאודיו אראו. קייטימס השתתף לעיתים קרובות במפגשים אלה בנגינת ויולה ואשתו, וירג'יניה, ניגנה בצ'לו.

קייטימס הגיש כיתות אמן בסין ובישראל, לימד בבתי ספר למוזיקה כגון ג'וליארד בניו יורק ונורת'ווסטרן בעיבורי שיקגו ובאוניברסיטת וושינגטון. כן עיבד וערך מוזיקה לוויולה.

אחד מהישגיו הגדולים של קייטימס בסיאטל הייתה הסבתו של האודיטוריום העירוני לבית אופרה. הנהגתו הייתה בעלת חשיבות מכרעת בהשגת המימון לפרויקט. האולם נועד לשרת במשותף את האופרה של סיאטל, את בלט נורת'ווסט פאסיפיק ואת התזמורת הסימפונית של סיאטל.

בנוסף להיותו מוזיקאי, קייטימס היה מספר מעשיות. בשנת 2004 הוציא עם אשתו ספר זכרונות משותף, בשם "העונג כולו שלנו" בו ניכר כישרונו בסיפור מעשיות.

בשנת 1966 נבחר קייטימס לאיש השנה של סיאטל, ודיוקנו התנוסס על כריכת מדריך הטלפון.

## קישורים חיצוניים

* קורות חיים באתר היסטוריה של מדינת וושינגטון

קטגוריה:אמריקאים ילידי מדינת ניו יורק
קטגוריה:ניו יורק: אישים
קטגוריה:ברוקלין: אישים
קטגוריה:מנצחים אמריקאים
קטגוריה:ויולנים אמריקאים
קטגוריה:סגל אוניברסיטאות ומכללות בארצות הברית
קטגוריה:אמריקאים שנולדו ב-1909
קטגוריה:אמריקאים שנפטרו ב-2006
אימורו לוקמן

**אימורו לוקמן** (באנגלית: **Imoro Lukman**; נולד ב-4 באוקטובר 1984) הוא כדורגלן עבר גאנאי ששיחק בעמדת הקשר האחורי.

## קריירה
לוקמן החל את קריירת המשחק שלו בעונת  בקבוצת פ.צ. ריאל ספורטיב הגאנאית. בעונת  הגיע לישראל ועבר לשחק בקבוצת מכבי נתניה, בה שיחק עד לאמצע עונת , עת עבר לקבוצת בני יהודה תל אביב.

בקיץ 2008 שוחרר מבני יהודה וחתם בקבוצה הקפריסאית פאפוס, ולאחר מכן שיחק בקבוצות נוספות בקפריסין וביוון. 

בינואר 2012 חזר לוקמן לישראל, כאשר חתם בקבוצת ליגת העל, הפועל ראשון לציון, אך לא הצליח לסייע לה להינצל מירידה לליגת המשנה.

לקראת עונת  חתם לארבע שנים בקבוצת הפועל עכו, אך שוחרר מהמועדון לאחר חצי עונה. ב-5 בפברואר 2013 חתם בקבוצת בני סכנין.

ביוני 2013 חתם בקבוצת הפועל פתח תקווה מהליגה הלאומית, ולאחר עונה אחת העפיל עם הקבוצה לליגת העל.

בקיץ 2014 חתם בהפועל בני לוד, ולאחר שתי עונות חזר להפועל פתח תקווה, אך כעבור זמן קצר שוחרר מהמועדון ופרש ממשחק פעיל.

## קישורים חיצוניים

קטגוריה:כדורגלנים גנאים
קטגוריה:קשרי כדורגל גנאים
קטגוריה:כדורגלני מכבי נתניה
קטגוריה:כדורגלני בני יהודה תל אביב
קטגוריה:כדורגלני א.א.פ. פאפוס
קטגוריה:כדורגלני אפופ קיניראס
קטגוריה:כדורגלני נאה סלמיס פמגוסטה
קטגוריה:כדורגלני הפועל ראשון לציון
קטגוריה:כדורגלני הפועל עכו
קטגוריה:כדורגלני בני סכנין
קטגוריה:כדורגלני הפועל פתח תקווה
קטגוריה:כדורגלני הפועל בני לוד
קטגוריה:כדורגלני נבחרת גאנה
קטגוריה:כדורגלנים זרים בישראל
קטגוריה:ספורטאים גנאים בישראל
קטגוריה:ספורטאים גנאים בקפריסין
קטגוריה:גנאים שנולדו ב-1984
רוסלאן לוברסקי

**רוסלאן מיכאילוביץ' לוברסקי** (באוקראינית: **Руслан Миколайович Любарський**; נולד ב-29 באוגוסט 1974) הוא כדורגלן עבר אוקראיני המשחק בעמדת החלוץ.
## קריירה
לוברסקי נולד בעיר באר שבמחוז ויניצה (אז בתחומי ברית המועצות וכיום באוקראינה), והחל את קריירת המשחק שלו בצסק"א קייב, אך עבר לקבוצת הבוגרים של חלמון הומנה הסלובקית בעונת 1993/94. בעונת 1996/97 עבר לעונה אחת לקבוצת ספרטה פראג הצ'כית. בעונה לאחר מכן עבר ל-3 עונות לקושיצה הסלובקית.

בעונת 2000/01 עבר לשחק במדי מכבי נתניה במשך ארבע עונות עד לסוף עונת 2003/04, אז עזב את ישראל וחזר למולדתו, לקבוצת מטאלורג זפוריז'יה.

## קישורים חיצוניים

קטגוריה:חלוצי כדורגל אוקראינים
קטגוריה:כדורגלנים אוקראינים
קטגוריה:כדורגלני צסק"א קייב
קטגוריה:כדורגלני ספרטה פראג
קטגוריה:כדורגלני מ.פ.ק. קושיצה
קטגוריה:כדורגלני מכבי נתניה
קטגוריה:כדורגלני מטאלורג זפוריז'יה
קטגוריה:כדורגלנים זרים בישראל
קטגוריה:ספורטאים זרים בסלובקיה
קטגוריה:ספורטאים זרים בצ'כיה
קטגוריה:ספורטאים אוקראינים בישראל
קטגוריה:אוקראינים שנולדו ב-1973
רייניקנדורף (שכונה)

**רייניקנדורף** (בגרמנית: **Reinickendorf**) היא שכונה ברובע רייניקנדורף בצפון-מערב ברלין, בירת גרמניה. אוכלוסיית השכונה מונה 73,847 אלף תושבים נכון ל-2007.

הכפר רייניק היה מיושב כבר ב-1230, במאה ה-19 חל גידול חד באוכלוסייה כאשר הכפר הפך נגיש לברלין על ידי מסילת רכבת שנסללה אליו ב-1877.

ה"עיר הלבנה" (Weiße Stadt), שעוצבה ב-1928 על ידי האדריכל אוטו רודולף זאלפיסברג, היא אתר מורשת עולמית של אונסק"ו.

השכונה נכללה באזור הכיבוש הצרפתי שבמערב ברלין לאחר מלחמת העולם השנייה.

## קישורים חיצוניים

קטגוריה:ברלין: שכונות
Pretty Fly (for a White Guy)

**Pretty Fly (for a White Guy)** (בעברית: **די מגניב (בשביל בחור לבן)**) הוא סינגל משנת 1998 של להקת הפאנק אופספרינג, מתוך אלבומם החמישי, Americana. סינגל זה נחשב אחד מהשירים הפופולריים ביותר של הלהקה בהגיעו למקום ראשון בטבלת ההשמעות בבריטניה ודורג היטב גם במדינות אחרות.

## השיר
השיר מספר את סיפרו העגום והמשעשע כאחד של נער לבן מהפרברים המנסה בכל כוחו לעטות על עצמו את התרבות האפרו-אמריקנית על מנת להיראות "מגניב" בעיני הסביבה. למרות נסיונותיו הרבים, הכוללים לבוש רחב, קעקועים של כנופיות, נסיעה בשכונות של שחורים וקניית מוזיקת היפ הופ הוא נכשל במטרתו, ומושם ללעג ולקלס בעיני הסביבה. למרות זאת, הוא אינו מוותר ומשלים את החסר לו באמצעות הכחשה.

השיר מעביר ביקורת על תרבות הצריכה והקונפורמיות אשר גורמות לאנשים לנסות להידמות למשהו שהם אינם או לנסות "למרוד" כדי, באופן אירוני, להיות מקובלים בעיני החברה.

### הקליפ
הקליפ אשר צורף לשיר אף הוא הפך ללהיט, דורג במקום גבוה במצעד ה-MTV ונחשב אחד מהקליפים המשעשעים ביותר בשנות ה-90. הקליפ, בכיכובו של ישראלי-אמריקני בשם גיא כהן, הציג אף הוא את גיבור השיר כבחור לבן וצנום העוטה על עצמו בגדים רחבים, נוסע במכונית פתוחה, מנסה את כוחו (ללא הצלחה) בברייקדאנס ובאופן כללי משפיל את עצמו בניסיון להידמות לשחורים ולהיספנים. בקליפ שולבו בחורות בבגדים חושפניים בקריצה ברורה אל הנוהג הדומה בקליפים של אמני היפ הופ ובניגוד גמור לקליפים של רוק ופאנק - ז'אנר הלהקה.

## השפעות תרבותיות
הקליפ והשיר שמו את האצבע על תופעה חברתית חדשה בארצות הברית - נערים לבנים וצעירים מהפרברים המנסים לחקות את תרבות הגנגסטרים השחורה כפי שהיא מוצגת באופן מוקצן באמצעי תקשורת ההמונים. התופעה, אשר זכתה לכינוי "ויגרס" (White nigger  - הלחם באנגלית של המילים לבן וכושי), אמנם החלה שנים אחדות מוקדם יותר אך הוגדרה היטב ועלתה לתודעת הציבור בארצות הברית בעקבות השיר והקליפ הפופולרי.

## טריוויה
שמאל|ממוזער|250px|גיא כהן, מתוך הקליפ של השיר.
* השיר מתחיל במשפט ג'יבריש "גרמני": "גונתר, גליבן, גלאוצ'ן, גלובן" - קטע זה לקוח משיר של להקת דף לפרד, "Rock of Ages", והוא מחליף את קריאת  "אחד, שתיים, שלוש, ארבע" לפני התחלה של שיר.
* אמן הפארודיה וירד אל ינקוביק, ביצע בשנת 1999, גרסת כיסוי משעשעת לשיר זה בשם "(Pretty Fly (for a Rabbi" ("די מגניב בשביל רבי").

## נתוני מכירות

## ראו גם
* **[[עלי ג'י]]**

## קישורים חיצוניים
* אופספרינג - האתר הרשמי
* הקליפ - מתוך האתר הרשמי
*

## הערות שוליים

קטגוריה:שירים באנגלית
קטגוריה:שירים על האדם הלבן
קטגוריה:שירי פאנק רוק
קטגוריה:שירים סאטיריים
קטגוריה:סינגלים שהגיעו למקום הראשון באיטליה
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בפינלנד
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:שירים עם מילים בג'יבריש
קטגוריה:שירי פלטינה כפולה בממלכה המאוחדת
דגל קוראסאו

**[[דגל]] [[קוראסאו]]** הוא דגל כחול שלאורכו פס אופקי צהוב. הכחול מסמל את השמים (מעל הפס) ואת הים הקריבי (מתחת לפס) והפס הצהוב מסמל את אור השמש המכסה את חופיו החוליים של האי.
שני הכוכבים מייצגים את שני האיים קוראסאו וקליין קוראסאו, וכן מייצגים גם "אהבה" ו"שמחה".
חמשת הקצוות של כל כוכב וכוכב מייצגים את חמש היבשות שמהן הגיעו תושבי האי.

## ראו גם
* דגל האנטילים ההולנדיים

## קישורים חיצוניים

* 
* 

קטגוריה:האנטילים ההולנדיים
קטגוריה:קוראסאו
קוראסאו
קורסאו
גל חום

[ממוזער|250px|השוני ב[טמפרטורה|טמפרטורות באירופה במהלך גל החום של 2003, בהשוואה לטמפרטורות הרגילות שם]]
**גל חום** הוא שם המתאר ימים אחדים של מזג אוויר חם במיוחד, יחסית למזג האוויר השגרתי באותו מקום ובאותה עונה. היחסיות של תופעה זו פירושה שטמפרטורות שנחשבות כגל חום בעיני תושבי אזור מסוים, לא ייחשבו ככאלה בעיני מי שמתגורר באזור אחר, חם יותר. המונח "גל חום" מתייחס גם לחריגות המתרחשות מדי שנה, וגם לחריגות המתרחשות לעיתים נדירות, אחת לעשרות שנים.

מודלים אקלימיים צופים עלייה בתדירותם, עוצמתם ואורכם של גלי חום כתוצאה מההתחממות העולמית.

גל חום מלווה לעיתים גם בלחות גבוהה, המגבירה את המועקה שגורם גל החום לבעלי החיים ולאדם. בישראל ידועים גלי חום בשם שרב, המלווים ביובש רב.

באקלים מתון, גל חום נחשב לתקופה של שלושה ימים לפחות שבהם הטמפרטורה היא 30 מעלות צלזיוס לפחות. באוסטרליה זו טמפרטורה שגרתית ביום קיץ, ואינה נחשבת לגל חום. בתחילת 2006 פקד את אדלייד שבאוסטרליה גל חום שנמשך חמישה ימים, שבהם עלתה הטמפרטורה על 40 מעלות צלזיוס.

אזורים מסוימים בכדור הארץ חשופים יותר לגלי חום. כאלה הם, למשל, אזורי אקלים ים תיכוני.

גלי חום חמורים עלולים לגרום למוות, בעיקר של זקנים. במהלך גל חום גדל הסיכון שפעילות גופנית תגרום למכת חום. גל חום המלווה ביובש עשוי לגרום לגל שרפות.

בגל חום כבד שפקד את אירופה בקיץ 2003, נספו אלפי אנשים, מרביתם בצרפת, שם נספו יותר מ-15,000 אנשים.

גל החום הממושך ביותר שנרשם פקד את מערב אוסטרליה ב-31 באוקטובר 1923, והוא נמשך 160 יום, שבהם נמדדה טמפרטורה העולה על 37 מעלות צלזיוס.

בקיץ 2010 פקד גל חום כבד את חצי הכדור הצפוני, ותוצאותיו ההרסניות ניכרו במיוחד ברוסיה.

בגל חום מתמשך שפקד את הודו במאי 2015 נספו כאלפיים אנשים.

## ראו גם
* גל החום בשיקגו (1995)
* גל החום באירופה (2022)
* אנומליית טמפרטורה

## קישורים חיצוניים

* 
* 

## הערות שוליים

*
קטגוריה:מטאורולוגיה
קטגוריה:אסונות טבע
קטגוריה:תופעות מטאורולוגיות
נבחרת מרטיניק בכדורגל

**נבחרת מרטיניק בכדורגל לגברים** (בצרפתית: **Équipe de Martinique de football**) היא נבחרת הכדורגל של המושבה מרטיניק שבשליטת צרפת. הנבחרת נשלטת על ידי התאחדות הכדורגל של מרטיניק הנמצאת בשליטת התאחדות הכדורגל הצרפתית.

נבחרת זו לא חברה בפיפ"א ולכן לא משתתפת בגביע העולם בכדורגל. למרות זאת, היא חברה ב-CONCACAF ושיחקה חמש פעמים בגביע הזהב של CONCACAF. בגביע הזהב 2002 הגיעה עד לשלב רבע הגמר, בו הפסידה לנבחרת קנדה בפנדלים. הקבוצה גם זכתה פעם אחת בגביע הקריבי בשנת 1993 והגיעה למקום השני בשנה לאחר מכן.

## כל [[גביע הזהב של CONCACAF|גביעי הזהב של CONCACAF]]

:*משחקי תיקו כוללים גם משחקים שהוכרעו בבעיטות הכרעה
## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## כל גביעי [[חלוקה מנהלית של צרפת#מושבות מעבר לים|המושבות מעבר לים של צרפת]] בכדורגל
* 2008 - מקום שני
* 2010 - **מקום ראשון**
* 2012 - מקום שני

## קישורים חיצוניים
* 

קטגוריה:מרטיניק
קטגוריה:מרטיניק: כדורגל
מרטיניק
מרטיניק
מטה הרמס

[ממוזער|334x334 פיקסלים|צלמית ברונזה עתיקה של מטה הרמס מ[סיציליה]]
[שמאל|ממוזער|270x270px|דמות נשית מכונפת (כנראה [איריס או ניקה) אוחזת במטה הרמס. פרט מתוך כד אטי מאמצע המאה ה-5 לפנה"ס, שנמצא באגריג'נטו שבסיציליה]]
[ממוזער|283x283 פיקסלים|[כתובות נדר פיניקיות|כתובת נדר פיניקית ועליה מטה הרמס, יחד עם סמל תנת וסמל בעל חמון]]
**מטהו של הרמס** הוא סמלו המסורתי של האל הרמס מן המיתולוגיה היוונית: מטה מכונף, שעליו כרוכים שני נחשים, זה לעומת זה, כדוגמת הספרה 8.

ביוונית קרוי המטה **κηρύκειον**, מן המלה eruko (לרסן, לשלוט); בלטינית שמו **Caduceus** (**קדוקאוס**), והוא סמלו של האל מרקוריוס, מקבילו הרומי של אל החכמה ופטרון המסחר – הרמס.

יש להבדיל בין סמל המטה של האל הרמס הקשור לענייניו של דמות זו – ובין סמל הדומה לו חזותית והוא מטה אסקלפיוס, הנבדל בעיקר בהיותו כולל נחש אחד בודד הכרוך סביב מטה, ונחשב בימינו לסמל בינלאומי לרפואה ולמרקח תרופות (ובהתאם, בתי מרקחת).

## היסטוריה
מקור הסמל מעורפל, אך משערים שהוא במסופוטמיה של המאה ה-26 לפנה"ס. נראה שאז הוא הופיע כמטהו של כרוז או שליח, מכונף לעיתים, ועטוף בשני סרטים לבנים. בספר במדבר () מופיע לראשונה בתנ"ך נחש הנחושת, סמל דומה למטהו של הרמס.

עם עליית האימפריה היוונית הפך המטה לסמלו של האל הרמס, שליח האלים, אסטרולוג ומרפא, מגינם של הסוחרים ושל הגנבים. בימי הביניים אימצו האלכימאים את המטה לסמלם. במאה ה-16 נקשרה האלכימיה לרפואה במספר תחומים, והדבר הוליד שימוש במטה הרמס כסמל רפואי. עם זאת, הסמל הרפואי העתיק יותר הוא מטה אסקלפיוס, והוא סמלם של הרוב המכריע של ארגוני הרופאים והרוקחים כיום.

הסמל הוא אחד הסמלים הנפוצים ביותר על כתובות הנדר הפיניקיות, ושם סימל ככל הנראה את פולחנם המשותף של תנת ובעל חמון.

## כיום
מטהו של הרמס מקושר עד היום לרוקחות ורפואה, בין היתר משום שמחלקת הרפואה של צבא ארצות הברית בחרה בו בטעות כסמלה ב-1902, והשגיאה לא תוקנה מאוחר יותר. ארגונים רבים העוסקים בתחומים אלה משלבים את המטה בסמלם כיום.

## ראו גם
* מטה אסקלפיוס
* נחש הנחושת
* אלגיז

## קישורים חיצוניים

* 

## הערות שוליים

קטגוריה:מיתולוגיה יוונית
קטגוריה:סמלים מיתולוגיים
קטגוריה:מיתולוגיה פיניקית
קטגוריה:סמלים
קטגוריה:מיתולוגיה רומית
קטגוריה:הרמס
הרמס
חמדת ימים (נקודת יישוב)

**חמדת ימים** היא נקודת יישוב השוכנת בלב שמורת הטבע הר מירון, על פסגת הר בגובה 800 מטר מעל פני הים.

## גאוגרפיה
במקום מתגוררת משפחה אחת ויש בה כמה חדרי אירוח, מסעדה ואולם קטן למופעים ולקונצרטים. הגישה היחידה אל היישוב היא דרך כביש היוצא מהיישוב שפר (בכביש 866). חמדת ימים שוכנת בלב חורשות מיוערות, ונשקף ממנה נוף רחב הכולל את רצועת היישובים בגליל המערבי, הים התיכון, הרי הגליל העליון, עמק יזרעאל וים כנרת.

היישוב הוקם ב-1954 ונקרא "טירת יעל" על שם הרופאה שהקימה אותו, ד"ר יעל בן דור. במקום התגוררו עוד שלוש משפחות שניסו להאחז במקום על אף בידודו והיותו קשה לגישה, וללא תשתיות בסיסיות. הקשיים גרמו לשתי משפחות לעזוב, וד"ר יעל בן דור מכרה את המקום ב-1967 למשפחת תוויאור. בינתיים הוכר המקום כנחלה משפחתית, נסלל כביש גישה והמשפחה החלה לקיים במקום רסיטלים לפסנתר שנוגנו בידי יצחק תוויאור שהיה אבי המשפחה, ומשכו אליהם נופשים ותיירים שהוקסמו מהשילוב של המקום והמוזיקה. בתי הנחלה האחרים הושכרו לארוח. בשנים האחרונות, חובר המקום לרשת החשמל, ובני משפחת תוויאור מקיימים באחד המבנים ערבי מוזיקה בסגנונות שונים.

שמו של המקום נלקח מהמשפט מתפילת העמידה של שחרית של שבת: , ומשמעותו מציינת את מראה שני הימים הנשקפים ממנו: ים כנרת והים התיכון.

## קישורים חיצוניים

* 
* קונצרט בחמדת ימים - תצוגה בת דקה אחת מתוך האתר באתר YouTube
* 
* 

ימין|ממוזער|250px|צימר "מלונה" בחמדת ימים

קטגוריה:יישובים בלתי מוכרים
קטגוריה:מירון
קטגוריה:הגליל העליון: יישובים
קטגוריה:יישובים שהוקמו ב-1954
נאוארכוס

**נָאוּאַרְכוֹס** (ביוונית: ναύαρχος, בתעתיק ללטינית: nauarchus) היה תוארו של מפקד צי מלחמתי ביוון העתיקה ובמיוחד בספרטה. השם הוא הלחם של naus (אונייה) ו-archos (מפקד). בספרטה נשא בתואר זה המפקד העליון של הצי, שכן הפיקוד העליון על הצבא היה מסור בידי מלכי ספרטה. באתונה, לעומת זאת, שימש המונח לציון מפקד שייטת ולא למפקד הצי המלחמתי כולו; הלה היה כפוף לסטרטגים, עשרת המצביאים שנבחרו מדי שנה כדי לעמוד בראש כוחות הצבא והצי גם יחד.

"נאוארכוס" על פי ההיסטוריון הרומי וגטיוס בן המאה ה-4 לספירה היה תוארו של מפקד ספינת מלחמה בצי הרומי בתקופת הקיסרות, מקביל לדרגתו של קנטוריון בלגיון הרומי: "לכל ליבורנה (liburna) ישנו מפקד (nauarchus), מעין קברניט (navicularius) אשר פטור ממילוי תפקידיהם האחרים של המלחים, ומופקד על אימון יומיומי של תופשי ההגה (gubernatores), החותרים וחיילי הצי."

נָבְאַרְכוֹס (כפי שהשם מבוטא ביוונית מודרנית) הוא שם הדרגה המקבילה לאדמירל בצי היווני של ימינו.

## הנאוארכיה בספרטה
הפיקוד על הצבא בספרטה היה מסור לידי המלכים, ואילו בראש הצי עמד הנאוארכוס. משרת הנאוארכוס, הנאוארכיה (nauarchia), ארכה שנה אחת בלבד, ואדם לא יכול היה להחזיק בה יותר מפעם אחת. במקרים מיוחדים ניתן היה לעקוף חוק זה: הנאוארכוס הנכנס לא היה מקבל את הפיקוד אלא זמן מה לאחר בחירתו, אשר התקיימה באמצע הקיץ, ובינתיים נותר קודמו מפקד הצי בפועל; אפשרות אחרת הייתה למנות את הנאוארכוס הפורש מיד עם סיום כהונתו לסגנו של הנאוארכוס החדש, לאפיסטולאוס (επιστολεύς, epistoleus). הנאוארכוס החדש נשא למעשה בתואר בלבד, והיה כפוף להוראותיו של האפיסטולאוס ולעיתים אף נשאר בספרטה עצמה ולא יצא עם הצי.

הנאוארכוס לא היה כפוף לשני מלכי ספרטה, אלא לאפורים בלבד; לא היו לו עמיתים לפיקוד ועל כן החזיק בידיו עוצמה פוליטית רבה. האפורים יכלו לשלול ממנו את התפקיד אם נכשל במילויו, אך על פי רוב לא עשו זאת אלא העדיפו במקרה שכזה לצרף אליו חבר יועצים (symbouloi). נאוארכוס יכול היה למנות את סגנו לפיקוד על חלק מן הצי או על כולו, ואם נהרג מילא סגנו את מקומו.

## לקריאה נוספת

* Beloch, J., "Die Nauarchie in Sparta." *Rheinisches Museum*, vol. xxxiv (1879), pp. 117-130.
* Brownson, Carleton L., "The Succession of Spartan Nauarchs in Hellenica I." *Transactions and Proceedings of the American Philological Association* (*TAPA*), vol. 34 (1903), pp. 33-40.
* Sealey, Raphael, "Die spartanische Nauarchie". *Klio* 58 (1976), pp. 335-358
* Thommen, Lukas, "Xenophon und die spartanische Nauarchie".*Historika, Storia Greca i Romana*, vol 5: Great is the power of the sea, 2015, pp. 313–320.


## קישורים חיצוניים

* "Nauarchia" in *1911 Encyclopaedia* Britannica.


## הערות שוליים

קטגוריה:ספרטה
קטגוריה:יוון העתיקה: היסטוריה צבאית
אלנה בשקירובה

**אלנה בשקירובה** (ברוסית: **Елена Дмитриевна Башкирова**; נולדה ב-1958) היא פסנתרנית ומנהלת מוזיקלית ישראלית ילידת רוסיה.

## ביוגרפיה

בשקירובה נולדה במוסקבה, בת לפסנתרן והמורה דמיטרי בשקירוב. היא למדה בקונסרבטוריון על שם צ'ייקובסקי במוסקבה.

במהלך הקריירה המוזיקלית שלה הופיעה כפסנתרנית אורחת עם התזמורות הגדולות בעולם, ובהן התזמורות של וינה, ברלין, בוסטון, שיקגו, מדריד, וישראל.

חלק ניכר מהופעותיה היא מקדישה למוזיקה קאמרית. בשקירובה הרבתה להופיע יחד עם בעלה, הכנר גדעון קרמר ועם נגנים מהאנסמבל וינה-ברלין. כמלווה, שיתפה פעולה עם הזמרים זיגפריד ירוזלם, יוליה ואראדי, רוברט הול ואנדראס שמידט.

אלנה בשקירובה ייסדה את "אנסמבל מטרופוליס" בברלין, גרמניה ובשנת 1998 את הפסטיבל הבינלאומי למוזיקה קאמרית בירושלים, בו היא מכהנת גם כמנהלת האמנותית מאז ייסודו.

בשנת 1988 הייתה לאשתו השנייה של הפסנתרן הישראלי-ארגנטינאי דניאל בארנבוים. השניים נפגשו בתקופת נישואיו לצ'לנית הבריטית ז'קלין די פרה, ובשנות מחלתה הסופנית חיו יחד והולידו שני בנים, ללא ידיעתה של דה פרה. שני הבנים עוסקים במוזיקה, האחד, מיכאל בארנבוים כנר והשני מנהל להקת היפ-הופ גרמנית.

## קישורים חיצוניים

* 
* 
* 

## הערות שוליים

קטגוריה:פסנתרנים רוסים
אלנה
קטגוריה:ישראליות שנולדו ב-1958
קטגוריה:ישראלים שנולדו ב-1958
סמל שווייץ

[ממוזער|מטבע בשווי 5 [פרנק שווייצרי|פרנקים שווייצרים משנת 1908, ועל גבו סמל שווייץ.]]
**סמל שווייץ** הוא סמלה הרשמי של הקונפדרציה השווייצרית. הסמל מכיל את אותו צלב יווני לבן המופיע על דגל שווייץ, אך על מגן אדום. צורתו של המגן משתנה לרוב, למרות שיצאה החלטה פדרלית הכוללת את שרטוט הסמל.
כמו הדגל, גם סמל שווייץ מופיע על פריטים רבים, כמו הפרנק השווייצרי, לוחיות רישוי ומוצרים תוצרת שווייץ, כגון אולר צבאי שווייצרי.

## ראו גם

## קישורים חיצוניים

שווייץ
קטגוריה:שווייץ: סמלים לאומיים
שווייץ
קלאודיו אראו

שמאל|ממוזער|אראו בשנת 1929 (הארכיון הלאומי של בולגריה)
**קלאודיו אראו לאון** (בספרדית: **Claudio Arrau León**; 6 בפברואר 1903 – 9 ביוני 1991) היה פסנתרן צ'יליאני, שזכה לפרסום עולמי הודות לפרשנויות שנתן לרפרטואר אדיר ממדים, החל בבארוק וכלה במלחינים בני המאה ה-20. הוא נחשב לאחד מגדולי הפסנתרנים של המאה ה-20.

## ביוגרפיה
אראו נולד בצ'ייאן, בן לרופא העיניים קרלוס אראו ולוקרציה לאון. הוא היה ילד פלא, שנתן את הקונצרט הראשון שלו בגיל 5. בגיל 7 נשלח, במלגת לימודים מממשלת צ'ילה, ללמוד בגרמניה אצל מרטין קראוזה, שהיה תלמידו של פרנץ ליסט. בגיל 11 היה מסוגל לנגן את "האטיודים הטרנסצנדנטאליים" של ליסט, מן היצירות הקשות ביותר שנכתבו אי פעם לפסנתר, ואת "וריאציות פגניני" של ברהמס. 

אראו העמיד במשך השנים תלמידים רבים, שעשו להם שם בעולם הפסנתר, ביניהם אינה ברונשטיין, פאול קיס, דניאל בארנבוים ואחרים. בתמיכתו החלה הקריירה הבינלאומית של  הפסנתרנית הברזילאית יארה ברנט.

קלאודיו אראו הקליט את מכלול המוזיקה לפסנתר של רוברט שומאן וערך את יצירותיו להוצאה לאור, כמו גם את כל הסונאטות של בטהובן. הוא נודע גם בהקלטות בטהובן, מוצרט, ברהמס, ליסט, שופן, שוברט ודביסי, בין השאר. 
נגינתו הייתה מסוגננת, נלהבת ורבת הבעה, והצטיינה בטכניקה יוצאת דופן באיכותה. הוא תואר כאדם חם מטבעו, והדבר אכן בא לביטוי בנגינתו. צלילו העשיר והכבד, שיש המדמים אותו ליין בורגונדי עתיק ומשובח, משווה לפרשנויותיו קול יחיד ומיוחד. צליל ייחודי זה שנוי במחלוקת. יש הטוענים שהוא נשמע סמיך ובוצני, בעוד אחרים מהללים את אופיו המעוגל, הנשמע, לדבריהם, כמעט כנגינת עוגב, או כאילו נענים המנענעים לכפותיו כחומר ביד היוצר. מאז הגיעו לגיל העמידה הייתה אומנם נגינתו של אראו איטית ומתונה יותר, אבל בשלב מוקדם יותר בקריירה שלו יצא לו שם וירטואוז מבריק. מבקרי מוזיקה רבים סבורים, שגישתו, באופן כללי, נעשתה פחות ספונטנית, מסויגת ומופנמת יותר, לאחר מות אמו, שאליה היה קרוב ביותר.

בעת מותו במירצושלאג, אוסטריה, עבד אראו על הקלטת תקליטור של מכלול יצירות הפסנתר של באך.

בשנת 1937 נשא אראו לאישה את זמרת המצו סופרן הגרמנייה-יהודייה רות שניידר ונולדו להם שלושה ילדים.

## קישורים חיצוניים

* 

* 
* 

קטגוריה:פסנתרנים
קטגוריה:מוזיקאים צ'יליאנים
קטגוריה:מהגרים מצ'ילה לארצות הברית
קטגוריה:מורים למוזיקה
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מעוטרי אות לגיון הכבוד
קטגוריה:מעוטרי מסדר האמנויות והספרות
קטגוריה:בוגרי קונסרבטוריון שטרן
קטגוריה:צ'יליאנים שנולדו ב-1903
קטגוריה:נפטרים ב-1991
נבחרת גיאנה הצרפתית בכדורגל

**נבחרת גיאנה הצרפתית בכדורגל לגברים** היא נבחרת הכדורגל של המושבה גיאנה הצרפתית שבשליטת צרפת הנמצאת בדרום אמריקה. הנבחרת נשלטת על ידי התאחדות הכדורגל של גיאנה הצרפתית הנמצאת בשליטת התאחדות הכדורגל הצרפתית. הנבחרת אינה חברה בפיפ"א ולכן איננה מורשית להשתתף בגביע העולם בכדורגל. למרות זאת, היא חברה ב-CONCACAF ומשחקת בגביע הזהב של CONCACAF. הנבחרת העפילה לראשונה לגביע הזהב של CONCACAF ב-2017.

## כל גביעי הזהב של CONCACAF

:*משחקי תיקו כוללים גם משחקים שהוכרעו בבעיטות הכרעה

## [[ליגת האומות של CONCACAF]]

:*משחקי תיקו כוללים גם משחקים שהוכרעו בבעיטות הכרעה

## כל גביעי [[חלוקה מנהלית של צרפת#מושבות מעבר לים|המושבות מעבר לים של צרפת]] בכדורגל
* 2008 - מקום רביעי
* 2010 - שלב הבתים
* 2012 - מקום חמישי

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:גיאנה הצרפתית: כדורגל
גיאנה הצרפתית
גיאנה הצרפתית
גיאנה הצרפתית
אלכסנדר אובארוב

**אלכסנדר ויקטורוביץ' אובארוב** (ברוסית: **Александр Викторович Уваров**; נולד ב-13 בינואר 1960 באורחובו זוייבו, מחוז מוסקבה, ברית המועצות), הידוע בעיקר בכינויו **שורה אובארוב** (**Шура Уваров**), הוא שוער כדורגל ישראלי-רוסי-סובייטי לשעבר. הוא שיחק שנים רבות במכבי תל אביב ופרש ממשחק פעיל בשנת 2000. משמש כמאמן השוערים בקבוצת הנוער של מכבי תל אביב.

## קריירה
אובארוב הגיע לישראל בשנת 1991 מקבוצת דינמו מוסקבה איתה זכה בגביע הסובייטי ב-1984. שנה קודם לכן עוד הופיע במונדיאל במדי נבחרת ברית המועצות. הפתיחה במכבי הייתה קשה, ובארבעת המשחקים הראשונים שלו ספג 9 שערים. התקשורת והקהל הפעילו לחץ רב להחליפו, אולם אברהם גרנט, מאמן הקבוצה באותם ימים, החליט לתת לו הזדמנות נוספת. החלטתו של גרנט התבררה כנכונה. אובארוב והגנת מכבי שכללה גם את חברו אלכסנדר פולוקארוב, ספגו בחמשת המחזורים הראשונים 12 שערים, אך השתפרו בצורה ניכרת וב-25 המחזורים הנותרים ספגו רק 16 שערים. בסיום אותה עונה זכתה מכבי תל אביב באליפות. בסך הכול זכה אובארוב במדי מכבי בשלוש אליפויות, שני גביעי מדינה ופעמיים בגביע הטוטו. משחק הפרישה של אובארוב ב-13 במאי 2000 הסתיים בניצחון 1-4 על בית"ר ירושלים.

אובארוב נחשב לאחד מגדולי השחקנים ששיחקו במכבי תל אביב ובכדורגל הישראלי. במרוצת הזמן הוא גם זכה לאהדת הקהל.

לאחר פרישתו ממשחק מונה למאמן השוערים של מכבי תל אביב ושל נבחרת ישראל. בנבחרת ישראל מילא תפקיד זה עד שנת 2012, עת החליט מאמן הנבחרת החדש אלי גוטמן למנות במקומו את גיורא אנטמן.

ולדימיר איביץ', שמונה למאמן הקבוצה לקראת עונת 2018/19, הביא עימו צוות אימון. בעקבות כך סיים אוברוב את תפקידו בקבוצה הבוגרת, לאחר 18 שנים, ומונה למאמן שוערים בקבוצת הנוער.

## משפחתו
אובארוב מחזיק כיום באזרחות ישראלית ומתגורר בישראל יחד עם ילדיו ג'ניה ואליסה. ב-2021 התאלמן מאשתו לובה.

## תארים
### כשחקן
;בדינמו מוסקבה
* הגביע הסובייטי 1983/1984

;במכבי תל אביב
* אליפויות: 3 (1991/1992, 1994/1995, 1995/1996)
* גביע המדינה:
** זכיות: 2 (1993/1994, 1995/1996)
** פיינליסט: 3 (1991/1992, 1992/1993, 1996/1997)
* גביע הטוטו: 1 (1992/1993)

### כמאמן שוערים
;במכבי תל אביב
* אליפויות: 4 (2002/2003, 2012/2013, 2013/2014, 2014/2015)
* גביעי המדינה: 4 (2000/2001, 2001/2002, 2004/2005, 2014/2015)
* גביע הטוטו: 3 (2008/2009, 2014/2015, 2017/2018)

## קישורים חיצוניים

* 
* עמוד השחקן באתר הרשמי של מכבי תל אביב
* 

## הערות שוליים

קטגוריה:שוערי כדורגל סובייטים
קטגוריה:שוערי כדורגל רוסים
קטגוריה:שוערי כדורגל ישראלים
קטגוריה:כדורגלני דינמו מוסקבה
קטגוריה:כדורגלני מכבי תל אביב
קטגוריה:כדורגלנים זרים בישראל
קטגוריה:מאמני שוערים ישראלים
קטגוריה:כדורגלני נבחרת ברית המועצות
קטגוריה:כדורגלני מונדיאל 1990
קטגוריה:ישראלים שנולדו ב-1960
אדריכלות ביזנטית

[שמאל|ממוזער|250px|[מנזר הוסיוס לוקאס ביוון]]
שמאל|ממוזער|250px|חתך כנסיית איה אירנה
[שמאל|ממוזער|250px|פנים כנסיית [איה סופיה]]
[ממוזער|250px|[הבזיליקה האופרזיאנית בפורץ', קרואטיה, דוגמה מופתית לאדריכלות ביזנטית]]
**אדריכלות ביזנטית** היא סגנון אדריכלי שהתפתח מהאדריכלות הרומית ואפיין את הבנייה של האימפריה הביזנטית באזור מזרח הים התיכון מן המאה ה-4 ועד שלהי ימי הביניים. חלק נכבד מהאדריכלות הביזנטית נמצא בעיר איסטנבול אשר נקראה בעבר קונסטנטינופול והייתה בירת האימפריה. רוב המבנים בסגנון זה הם כנסיות ומנזרים וחלקם, אשר נמצאים בטורקיה, הפכו למסגדים בתקופה העות'מאנית ובכך הצליחו להשתמר עד לימינו.

## מאפייני הסגנון
לאחר חלוקת האימפריה הרומית חיפש הקיסר יוסטיניאנוס סוג חדש של אדריכלות עבור הכנסיות החדשות. הבסיס הקודם שהיה לו היה סגנון הבנייה של הכנסיות בנצרות הקדומה שדמו מאוד לבזיליקות הרומיות.
הכנסיות הביזנטיות שנבנו כבר בתקופת יוסטיניאנוס שאפו לתת תחושה של הרבה יותר אור רוחני בחלל, בדומה לתפיסות המאוחרות יותר של אדריכלות הכנסיות.

לאחר נפילת האימפריה הרומית ושקיעת אירופה לתוך חשכת ימי הביניים נשתכחו מקצועות ואומנויות רבים. הדבר ניכר בעיקר בפרטי הבנייה של האדריכלות הביזנטית כמו למשל בכותרות עמודים (שאינם לפי הסדרים הקלאסיים).

רוב הכנסיות הביזנטיות נבנו לפי תוכנית של צלב יווני וללא ספינות ארוכות כמו בכנסיות אחרות.

## חידושים טכנולוגיים
הביזנטים המציאו טכנולוגיה של בניית כיפה מעל שדה ריבועי, טכניקה אותה לא הצליחו הרומאים לגלות. כל מבני הכיפה הרומים היו בנויים מעל חלל בצורת גליל.
בטכניקה הביזנטית, בסיס הכיפה היה ריבוע שחסם בתוכו את המעגל עליו יושבת הכיפה. ארבעת הפלחים המיותרים נחתכו ובמקומם נבנו קשתות אשר החזיקו מעליהן מעגל נוסף קטן יותר שקוטרו היה שווה לאורך הצלע של הריבוע. ממעגל זה ומעלה המשיכה הכיפה או שנבנה גליל ומעליו כיפה חצי כדורית. בין המעגל הקטן והקשתות מתקבלים ארבעה משולשים בעלי צלעות מעוגלות שכל אחד מכונה פנדנטיבה. את הפנדנטיבה ניתן לראות באופן ברור בפנים של הכנסייה כפי שרואים בצילום הפנים של איה סופיה.

## מבנים ביזנטיים מפורסמים
* כנסיית איה סופיה, קונסטנטינופול (איסטנבול של ימינו)
* המאוזוליאום של גאלא פלקידיה, רוונה
* כנסיית אגיה אירנה, קונסטנטינופול 
* הבזיליקה של סן ויטאלה, רוונה, איטליה
* מנזר סנטה קתרינה, סיני
* בזיליקת סן מרקו, ונציה, איטליה
* כנסיית שמעון בעל העמוד, סוריה
* היפדורום קונסטנטינופול
* כנסיית הקבר, ירושלים (יוצאת דופן בסגנונה)
* מנזר דפני, מנזר הוסיוס לוקאס ומנזר ניאה מוני של קיוס ביוון

## ראו גם
* אדריכלות נאו-ביזנטית
* אמנות ביזנטית
* האימפריה הביזנטית
* סגנונות באדריכלות
* אדריכלות רומית
* הקיסר יוסטיניאנוס הראשון

## קישורים חיצוניים

* 
* 
* 

ביזנטית
*
קטגוריה:האימפריה הביזנטית
GBU-28

ממוזער|שמאל|250px|GBU-28
[ממוזער|שמאל|F-15E של [חיל האוויר האמריקאי, משחרר פצצת GBU-28 מעל מטווח ניסוי ביוטה|250px]]
**GBU-28** היא פצצה מונחית לייזר המוטלת ממטוס ומכונה "מפצחת בונקרים" בשל יכולתה לחדור ולפוצץ בונקרים מחופרים בתוך האדמה. בשירות חיל האוויר מכונה "**ברד שמח**".

הפצצה פותחה והותאמה במיוחד לצבא ארצות הברית ונעשה בה שימוש לראשונה במלחמת המפרץ ב-1991 וכן במלחמת עיראק ב-2003 כנגד מרכזי פיקוד ושליטה של צבא עיראק.

הפצצה שוקלת כ-2,273 ק"ג מתוכם כ-300 ק"ג חומר נפץ.

הפצצה מונחית אל עבר המטרה בעזרת קרן לייזר. ראש החישה של הפצצה מאתר נקודת לייזר המוקרנת על ידי מטוס או על ידי כוחות מיוחדים על הקרקע לעבר המטרה והפצצה מוטלת ודואה לכיוונה. הפצצה מנווטת באמצעות מערכת ניווט אינרציאלית ו-GPS.

בניסויים שנערכו במדבר נבדה, הוכיחה הפצצה כושר חדירה לאדמה עד לעומק של 30 מטרים או חדירה לבטון מזוין עד לעומק של 6 מטר טרם הפיצוץ.

ב-2011 פורסם כי ממשל אובמה סיפק לישראל 55 פצצות מסוג זה.

## היסטורית פיתוח
במהלך מלחמת המפרץ, התעורר צורך אצל צבאות הקואליציה בפצצות שחודרות לעומק האדמה, עם יכולת דומה לפצצות דוגמת הגרנד סלאם שהייתה בשימוש במלחמת העולם השנייה. לאף חיל אוויר במערב לא היה פצצה עם יכולת כאלו. ארצות הברית פיתחה תוך פרק זמן קצר של כ-28 יום מפצחת בונקרים, מונחית לייזר, שנקראה GBU-28.

במהלך המלחמה הפצצות הוטלו על ידי מפציצי F-111 ארדברק ומטוסי F-117 נייטהוק חמקנים.

## מפרט טכני
* **יעוד:** השמדת מטרות תת-קרקעיות
* **משקל:** 2,273 ק"ג
* **אורך:** 7.6 מטר
* **קוטר:**711 מ"מ
* **מוטת כנפים:** 1.7 מטר
* **טווח הטלה:** 9 ק"מ

## ראו גם
*MOP

## קישורים חיצוניים

## הערות שוליים

קטגוריה:פצצות מונחות של ארצות הברית
קטגוריה:חיל האוויר הישראלי: אמצעי לחימה
קטגוריה:פצצות מונחות
אתניקוס אחנס

**אתניקוס אחנס** (ביוונית: **Εθνικός Άχνας**) הוא מועדון כדורגל מהעיירה אחנה  שבמזרח קפריסין. המועדון נוסד בשנת 1968.
## היסטוריה
אתניקוס עלתה לראשונה לליגת העל הקפריסאית בשנת 1983 וירדה שנה לאחר מכן. בשנת 1986 עלתה שנית וירדה לאחר ארבע שנים, ובין שנת 1992 ועד שנת 2018 שיחקה בליגה הבכירה. בסיום עונת  ירדה לליגת המשנה.

הישג השיא של הקבוצה בליגה הוא המקום הרביעי, אליו הגיעה בעונת 1994/95 ובעונת 1997/98. בשנת 2002 הגיעה אתניקוס לגמר הגביע הקפריסאי, בו הפסידה 0–1 לאנורתוסיס פמגוסטה.

אתניקוס העפילה חמש פעמים לגביע האינטרטוטו: בשנים 1998, 2003, 2004, 2006 ו-2008 . בשלוש הפעמים הראשונות הפסידה הקבוצה בשלב הראשון, אך בשנת 2006 ניצחה שלוש קבוצות, כולל את מכבי פתח תקווה מליגת העל הישראלית בתוצאה 3–4 בסיכום שני המשחקים בין הקבוצות והעפילה לראשונה לסיבוב המוקדמות השני של גביע אופ"א, בו הוגרלה לשחק נגד רסלר הבלגית. לאחר ניצחון 2–6 בסיכום שני המשחקים ביניהן העפילה אתניקוס לסיבוב הראשון. בסיבוב הראשון הקבוצה הפסידה ללאנס הצרפתית והודחה מהטורניר. בשנת 2008 שוב הפסידה בסיבוב הראשון לקבוצת בסה קביה מאלבניה והודחה מהטורניר.

## קישורים חיצוניים
* 

קטגוריה:קבוצות כדורגל קפריסאיות
קטגוריה:קבוצות כדורגל שהוקמו ב-1968
סמל הודו

**סמל [[הודו]]** הוא עיבוד של כותרת עמוד אשוקה, אשר נמצאת במוזיאון בעיירה סרנאט הסמוכה לורנאסי. עמוד אשוקה, שהמיר דתו לבודהיזם בהיותו מלך במאה ה-3 לפנה"ס הוצב בגן הצבאים כדי לציין את המקום בו סדהארתה גאוטמה (הבודהה) הטיף בראשונה לחמשת תלמידיו הראשונים אודות הדרך של ארבע האמיתות הנצחיות, ה"דהרמה" והסנגהה. במפגש זה נוסד הבודהיזם. ארבעת האריות עומדים גב-אל-גב, מעל סמלי כוח של פיל, סוס דוהר, שור ואריה, המופרדים ביניהם בציור פרח הלוטוס.
בהשטחת הסמל לדו-ממד, האריה הרביעי, האחורי, מוסתר, ולכן נראים רק שלושה אריות. סמל זה מסמל כוח, אומץ וביטחון, אבל יותר מכל מסמל את התקופה היחידה לפני הקולוניאליזם הבריטי, שהודו הייתה מאוחדת תחת שליט אחד.
גם גלגל הצ'אקרה המופיע בדגל הודו מקורו באותו עמוד, כשבמקור היה מוצב מעל האריות וחלקים ממנו נמצאים באותו מוזאון בו נמצאים האריות. הלוטוס עליו עומדים האריות, מסמל בדתות המזרח את מקור החיים, כששורשיו בסחי וראשו בשמיים.
מתחת לסמל, חקוק המוטו הלאומי של הודו, בסנסקריט - सत्यमेव जयते (סאטימבה ג'איאטה, האמת לבדה מנצחת), ציטוט מספרי הקודש ההינדים, האופנישדות.
הסמל מוצג על כל המסמכים הרשמיים של ממשלת הודו, המטבעות והשטרות.

## ראו גם
* דגל הודו
* המנון הודו

## קישורים חיצוניים

קטגוריה:הודו: סמלים לאומיים
הודו
הודו
קטגוריה:פילים בתרבות
קטגוריה:שור בתרבות
קטגוריה:סוסים בתרבות
קטגוריה:אריות בסמלי מדינות
רביד גזל

**רביד גזל** (נולד ב-9 ביוני 1982 בנתניה) הוא כדורגלן עבר ישראלי ששיחק בעמדת הקשר האחורי.

## קריירה
גזל, בנו של כדורגלן העבר של מכבי נתניה, אלברט גזל, החל גם הוא את הקריירה במחלקת הנוער של מכבי נתניה, ועלה לבוגרים בעונת . גזל המשיך בנתניה עד לסיום עונת , בה ירדה מכבי נתניה מליגת העל לליגה הלאומית ואז עזב ביחד עם השחקן אורי אוזן למכבי חיפה. במהלך עונת  הושאל ממכבי חיפה להפועל פתח תקווה, שוב יחד עם אוזן. בסיום העונה חזר גזל למכבי חיפה.

בעונת  הצטרף גזל למכבי תל אביב. בתום עונת  שוחרר ממכבי תל אביב וחזר לקבוצת נעוריו, מכבי נתניה. בקיץ 2010 חתם גזל בהפועל אשקלון איתה ירד לליגה הלאומית.

לקראת עונת  חתם גזל בעירוני קריית שמונה והיה ממצטייני הקבוצה שזכתה בתום העונה באליפות הראשונה בתולדותיה. בעונה שלאחר מכן איבד את מקומו בהרכב, ובחלון ההעברות של ינואר 2013 חתם בקבוצת הפועל באר שבע עד סוף העונה.

באוגוסט 2013 חתם בבני סכנין לעונה אחת. לאחר שסיים את חוזהו התקשה גזל למצוא קבוצה, וב-6 בנובמבר 2014 חתם בעירוני טבריה מהליגה הלאומית. ב-13 באוקטובר 2015 חתם במכבי אחי נצרת מהליגה הלאומית.

לקראת עונת  חזר גזל למכבי נתניה, לאחר שירדה לליגה הלאומית, ובסיום העונה העפיל עם הקבוצה בחזרה לליגת העל.

לקראת עונת  חתם גזל במ.ס טירה מליגה א' צפון, ובעונה שלאחר מכן חתם בהפועל בקעת הירדן, אך מאוחר יותר במהלך אותה העונה חזר ל-מ.ס. טירה. ב-3 במאי 2019 ערך את הופעתו האחרונה בקריירה, בה כבש שער בהפסד 1–3 להפועל באקה אל-גרבייה, ובתום העונה פרש ממשחק פעיל.

### נבחרת ישראל
לזכותו של גזל 16 הופעות במדי הנבחרת הצעירה של ישראל, במדיה ערך את הופעת הבכורה שלו ב-5 ביוני 2001, בהפסד 0–1 ל במסגרת מוקדמות אליפות אירופה, ותשע הופעות במדי הנבחרת הבוגרת של ישראל, בה ערך את הופעת הבכורה שלו ב-18 בפברואר 2004, בניצחון 6–0 במשחק ידידות מול . את הופעתו האחרונה במדי הנבחרת ערך ב-6 בפברואר 2008, בניצחון 1–0 במשחק ידידות מול .

## לאחר הפרישה
ביוני 2019 מונה גזל לעוזרו של אופיר חיים, מאמן הפועל כפר סבא, העולה החדשה לליגת העל. בעונת 2020/2021 מונה למאמן לאחר פיטורי עמיר תורג'מן ולאחר מכן אחרי אלישע לוי.

ביולי 2021 חתם כמאמן שמשון כפר קאסם. ב-21 בפברואר חתם במועדון ספורט טירה. בסיום עונת 2021/2022 סיים את תפקידו. ב-26 במאי 2022 מונה לעוזר מאמן בעירוני קריית שמונה..

## תארים
;עירוני קריית שמונה
*אליפות: 2011/2012
*גביע הטוטו: 

## קישורים חיצוניים

## הערות שוליים

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:נתניה: כדורגלנים
קטגוריה:כדורגלני מכבי נתניה
קטגוריה:כדורגלני מכבי חיפה
קטגוריה:כדורגלני הפועל פתח תקווה
קטגוריה:כדורגלני מכבי תל אביב
קטגוריה:כדורגלני הפועל אשקלון
קטגוריה:כדורגלני עירוני קריית שמונה
קטגוריה:כדורגלני הפועל באר שבע
קטגוריה:כדורגלני בני סכנין
קטגוריה:כדורגלני עירוני טבריה
קטגוריה:כדורגלני מכבי אחי נצרת
קטגוריה:כדורגלני מועדון ספורט טירה
קטגוריה:כדורגלני נבחרת ישראל
קטגוריה:מאמני כדורגל ישראלים
קטגוריה:מאמני הפועל כפר סבא
קטגוריה:בוגרי אורט יד ליבוביץ
קטגוריה:ישראלים שנולדו ב-1982